CELEX: 62012CN0323
Language: el
Date: 2012-07-05 00:00:00
Title: Υπόθεση C-323/12: Αίτηση για την έκδοση προδικαστικής αποφάσεως, την οποία υπέβαλε το Curtea de Apel București (Ρουμανία) στις 5 Ιουλίου 2012 — E.On Energy Trading SE κατά Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/18
            
         Αίτηση για την έκδοση προδικαστικής αποφάσεως, την οποία υπέβαλε το Curtea de Apel București (Ρουμανία) στις 5 Ιουλίου 2012 — E.On Energy Trading SE κατά Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   (Υπόθεση C-323/12)
   2012/C 295/31
   Γλώσσα διαδικασίας: η ρουμανική
   
      Αιτούν δικαστήριο
   
   Curtea de Apel București
   
      Διάδικοι στην υπόθεση της κύριας δίκης
   
   
      Προσφεύγουσα: E.On Energy Trading SE
   
      Καθής: Agenția Națională de Administrare Fiscală, Direcția Generală a Finanțelor Publice a Municipiului București — Serviciul de administrare a contribuabililor nerezidenți
   
      Προδικαστικά ερωτήματα
   
   
               1)
            
            
               Μπορεί να θεωρηθεί ως «υποκείμενος στον φόρο μη εγκατεστημένος στο εσωτερικό της χώρας», κατά το άρθρο 1 της όγδοης οδηγίας 79/1072/ΕΟΚ του Συμβουλίου, της 6ης Δεκεμβρίου 1979, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Τρόπος επιστροφής του φόρου προστιθέμενης αξίας στους υποκειμένους στον φόρο οι οποίοι δεν είναι εγκατεστημένοι στο εσωτερικό της χώρας (1), πρόσωπο υποκείμενο στον φόρο με κύρια έδρα σε άλλο κράτος μέλος της Ευρωπαϊκής Ένωσης εκτός Ρουμανίας, το οποίο προέβη στην καταχώριση στη Ρουμανία για τους σκοπούς του ΦΠΑ ενός φορολογικού εκπροσώπου βάσει των εσωτερικών νομικών διατάξεων που ίσχυαν πριν από την προσχώρηση της Ρουμανίας στην Ευρωπαϊκή Ένωση;
            
         
               2)
            
            
               Συνιστά η επιβαλλόμενη υποχρέωση το νομικό πρόσωπο να μην είναι καταχωρισμένο για τους σκοπούς του ΦΠΑ βάσει της διατάξεως του άρθρου 1472, παράγραφος (1), στοιχείο a, του νόμου 571/2003 περί φορολογικού κώδικα, ο οποίος μεταφέρει στην εσωτερική έννομη τάξη τις διατάξεις της οδηγίας, επιπλέον προϋπόθεση σε σχέση με τις ρητώς προβλεπόμενες στα άρθρα 3 και 4 της [όγδοης οδηγίας], σε περίπτωση δε καταφατικής απαντήσεως, είναι επιτρεπτή μία τέτοια επιπλέον προϋπόθεση υπό το πρίσμα του άρθρου 6 της οδηγίας;
            
         
               3)
            
            
               Επάγονται ενδεχομένως οι διατάξεις των άρθρων 3 και 4 της [όγδοης οδηγίας] άμεσα αποτελέσματα, παρέχει δηλαδή η πλήρωση των προβλεπομένων ρητώς από τις ανωτέρω διατάξεις προϋποθέσεων στο κατά την έννοια του άρθρου 1 μη εγκατεστημένο στο έδαφος της Ρουμανίας νομικό πρόσωπο το δικαίωμα επιστροφής του ΦΠΑ, ανεξαρτήτως της μορφής υπό την οποία εφαρμόζονται στο εθνικό δίκαιο;
            
         
      (1)  EE ειδ. έκδ. 09/001, σ. 111.